**Zsámbok Község Önkormányzat Képviselő-testületének**

**2/2017 (I.27.) önkormányzati rendelete**

Zsámbok Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. A rendelet hatálya kiterjed az Önkormányzatra, valamint az Önkormányzat költségvetésében szereplő költségvetési szervekre.
2. (1) Az Önkormányzat költségvetési szervei:
3. Önállóan működő és gazdálkodó költségvetési szerv:

Zsámboki Polgármesteri Hivatal

1. Önállóan működő költségvetési szerv:

Kacó Napközi Otthonos Óvoda és Konyha

(2) Az (1) bekezdésben felsorolt önállóan működő és gazdálkodó, valamint önállóan

működő intézmények külön-külön alcímet alkotnak.

(3) A címrendet az 1. melléklet tartalmazza.

**Az Önkormányzat és költségvetési szervei 2017. évi költségvetése**

1. (1)[[1]](#footnote-1)[[2]](#footnote-2) Zsámboki Község Önkormányzat Képviselő-testülete (továbbiakban: Képviselő- testület) az önkormányzat
2. Bevételi főösszegét: 362.443.331 forintban
3. Kiadási főösszegét: 362.443.331 forintban

állapítja meg.

(2) Az Önkormányzat

a) bevételi főösszegét 209.912 ezer forintban

b) kiadási főösszegét 222.912 ezer forintban

c) költségvetési egyenlegét (hiányát) 13.000 ezer forintban

állapítja meg.

(3) Az Önkormányzat a 13.000 ezer Ft költségvetési hiány belső finanszírozását 13.000 e Ft költségvetési maradvány igénybevételével biztosítja.

**Az Önkormányzat bevételei**

1. A Képviselő-testület az Önkormányzat és az általa alapított, irányított költségvetési szervek bevételeit forrásonként a 2. a-d. mellékletek szerinti részletezettségben állapítja meg.

**Az Önkormányzat kiadásai**

1. [[3]](#footnote-3)[[4]](#footnote-4)(1) A 3. §. (1) bekezdésében megállapított 362.443.331 ezer forint bevétel-kiadás mérlegét a bevétel-kiadás mérlegét a 6. melléklet tartalmazza.

(2) Működési kiadások előirányzata: 250.600.796 forint

ebből:

* személyi jellegű kiadások: 113.212.380,- Ft
* munkaadókat terhelő járulékok: 23.691.042,- Ft
* dologi jellegű kiadások: 97.248.374,- Ft
* ellátottak pénzbeli juttatása: 11.187.400,- Ft
* pénzeszköz átadás, támogatás 5.261.600,- Ft

(3) Az Önkormányzat beruházási előirányzatát a 5. melléklet szerint 67.214.606 forintban hagyja jóvá.

1. [[5]](#footnote-5)[[6]](#footnote-6)A Képviselő-testület az Önkormányzat és az általa alapított, irányított költségvetési szervek kiadásait, 2017. évi pénzügyi mérlegét :

- Önkormányzati Hivatal 2. melléklet szerint

- Kacó Napközi Otthonos Óvoda 3. melléklet szerinti részletezettségben állapítja meg.

1. Képviselő-testület az Önkormányzati Hivatal 2017. évi költségvetését feladatonként a 8. b. melléklet szerint állapítja meg.

**Általános és céltartalék**

1. A Képviselő-testület az Önkormányzat általános tartalékát 3.976 ezer forintban állapítja meg.

**Többéves kihatással járó feladatok**

1. [[7]](#footnote-7)[[8]](#footnote-8)A Képviselő-testület az Önkormányzat általános tartalékát 12.461.834,- forintban állapítja meg.
2. A Képviselő-testület a Zsámbok Község Önkormányzat 2017. évi hitelfelvételi korlát számítását a 11. sz. melléklet szerint fogadja el.

**Előirányzat felhasználási ütemterv**

1. A Képviselő-testület az előirányzat felhasználási ütemtervet a 12. melléklet szerint fogadja el.

**Likviditási ütemterv**

1. A Képviselő-testület a likviditási ütemtervet a 13. melléklet szerint fogadja el.

**Zsámbok Község Önkormányzatának önként vállalt feladatai**

1. Az önkormányzat önként vállalt feladatai:

1. Múzeum fenntartás

**Zsámbok Község Önkormányzatának létszámkerete**

**14. §.** Az Önkormányzat és költségvetési szerveinek létszámkeretét az 6. melléklet szerint állapítja meg:

1. 2017. január 1-jén 31 fő teljes munkaidős

1 fő részmunkaidős

b) Közfoglalkoztatottak éves átlaglétszáma:

15 fő teljes munkaidős

A **2017. évi költségvetés végrehajtásának szabályai**

**15.§.** (1) Az Önkormányzat költségvetési szerveinek elemi költségvetését a Polgármester

hagyja jóvá, az önkormányzat költségvetési rendeletének elfogadását követő 10 napon belül.

(2) A bevételi előirányzatok csak az Áht. 30. §­ban foglaltak szerint módosíthatók.

(3) Az Önkormányzat rendeletében megjelenő bevételek és kiadások, valamint a költségvetési szervek bevételi és kiadási előirányzatai az Áht. 34. §. (1)-(2) bekezdése szerint módosíthatók, átcsoportosíthatók.

A Képviselő-testület kizárólagos hatáskörébe tartozik a költségvetési rendelet módosítása (Áht. 34. §.), a működési és fejlesztési célú hitel felvétele.

(4) A polgármester dönt:

1. a központi költségvetésből származó támogatások, pótelőirányzatok lebontásáról és ezzel összefüggő költségvetés módosításáról,
2. a helyi önkormányzatok általános működéséhez és ágazati feladataihoz kapcsolódó, központosított, központi költségvetési támogatás lemondásáról, igényléséről és az ezzel összefüggő költségvetés módosításáról,
3. a Képviselő-testület két ülése között rendkívüli sürgősség fennállásakor – az önkormányzat érdekeinek figyelembevételével – az általános tartalékról történő átcsoportosításról értékhatár nélkül, egyéb esetekben összesen évi 1 millió forint értékig,
4. az önkormányzat I.1. Önkormányzat alcímén belül kiemelt előirányzatok közötti, és a kiemelt előirányzaton belüli átcsoportosításról.

(5) A (4) bekezdés c) pontja szerinti rendkívüli sürgősség akkor áll fenn, ha a döntés meghozatalának elmulasztása vagy késedelme előreláthatóan kárt okozhat, vagy jogszabálysértő helyzet kialakulásához vezethet, vagy egyéb önkormányzati érdeket sértene.

Önkormányzati érdek: önkormányzati döntések által tartalmazott – illetve az egyéb tételesen nevesített – önkormányzati célok és feladatok megvalósítása, valamint az önkormányzat károsodástól való megóvása és vagyonának védelme.

(6) A polgármester a (4) bekezdésben meghatározott előirányzat módosításokat, átcsoportosításokat – az első negyedév kivételével – negyedévenként a negyedévet követő hónap utolsó napjáig, de legkésőbb az éves költségvetési beszámoló elkészítésnek a határidejéig a költségvetési rendelet módosítása céljából a képviselő-testület elé terjeszti.

(7) A polgármester az önkormányzat átmenetileg szabad pénzeszközeinek lekötéséről dönt maximum egyedi 5.000 e Ft értékben.

(8) A polgármester azon köznevelési, közművelődési, szociális, gyermekvédelmi szakmai feladatellátásra vonatkozó pályázatok esetében, amelyek önrészt és előfinanszírozást nem igényelnek, több éves, vagy tartós kötelezettség vállalással nem járnak, és a pályázat benyújtására az önkormányzat, vagy a költségvetési szerv jogosult, a pályázat benyújtásához szükséges fenntartói nyilatkozat, kapcsolódó együttműködési megállapodás aláírására képviselő-testületi döntés nélkül is jogosult.

(9) Az intézmények vezetőinek negyedévenként – a negyedévet követő hó 20. napjáig felül kell vizsgálni a költségvetésüket abból a célból, hogy a tervezett előirányzaton belül nincs-e feladatelmaradás, és amennyiben a feladatelmaradás kimutatható, annak zárolását (tartalékba helyezését) az intézményvezető az okot adó körülmény bekövetkezésétől számított 15 napon belül kezdeményezi a polgármesternél.

Az intézmények (Kacó Napköziotthonos Óvoda és Konyha), valamint a szakfeladatok szerint ellátott feladatok térítési és bérleti díjának beszedését a pénzkezelési szabályzat tartalmazza.

(10) A költségvetési szerv jóváhagyott kiemelt kiadási előirányzatai közötti átcsoportosítást hajthat végre az Ávr. 43-44. §-aiban foglaltak szerint.

(11) Az évközben engedélyezett központi pótelőirányzatok felosztásáról – ha az érdemi döntést igényel – a testület dönt a polgármester előterjesztésében.

1. **§**. (1) A szűkös pénzügyi lehetőségek miatt az intézmény vezetője, a megállapított béralapból, intézményi döntéssel csak a Képviselő-testület 2017. évi költségvetésében meghatározott bérelőirányzat nagyságáig vállalhat kötelezettséget.

(2) A Képviselő-testület 2017. évben a köztisztviselői illetményalap összegét 45.000 Ft-ban állapítja meg.

A Képviselő-testület a köztisztviselői cafetéria juttatás éves alapját 200.000 Ft-ban állapítja meg, amely tartalmazza a közterheket is.

(3) A Képviselő-testület a felsőfokú iskolai végzettségű (I. besorolási osztályba tartozó), köztisztviselőknek a köztisztviselők alapilletménye 10%-ának megfelelő, a középiskolai végzettségű (II. és III. besorolási osztályba tartozó) köztisztviselőknek a köztisztviselők alapilletménye 20%-ának megfelelő illetménykiegészítést állapít meg.

(4) A Képviselő-testület az önkormányzatnál és költségvetési szerveinél jogviszonyban álló közalkalmazottak részére a pénzbeni juttatás összegét 6.711 Ft/hó-ban állapítja meg, amely tartalmazza a közterheiket.

(5) Az Önkormányzat az ,,Idősek Karácsonya” címmel rendezett ünnepség alkalmával a településen egész éven át állandó lakcímmel rendelkező és életvitelszerűen a településen élő 70 éven felüli lakosok részére 2000 Ft/fő élelmiszer vásárlásra jogosító utalványt biztosít.

(6) A Képviselő-testület 2017. évre a Zsámbok községben a legolcsóbb temetés költségét 200.000 Ft-ban állapítja meg.

(7) Az Önkormányzat 2017. évre megállapított reprezentációra fordítható kiadási előirányzata: 300 ezer Ft.

(8) A Költségvetési törvényben előírt adatszolgáltatást kötelezettség valódiságáért az intézmény vezetője a felelős. Az éves költségvetési beszámolóban történő elszámolásnál, illetve annak ellenőrzése során feltárt visszafizetési kötelezettségek az intézményt terhelik.

(9) A Képviselő-testület felhatalmazza a polgármestert, - hogy a civilszervezetek támogatására kiírt és elbírált pályázatok alapján az Áht. szabályai szerint a civil szervezetekkel támogatási szerződést kössön. A Képviselő-testület a civil szervezetek támogatását 2.000 ezer Ft-ban állapítja meg.

(10) A Képviselő-testület a munkabér kifizetés napját legkésőbb a hónap 5. napjában határozza meg.

(11) A költségvetési szervek vezetői az önkormányzat rendeleteiben, belső szabályzataiban és a polgármesteri hivatallal kötött munkamegosztást szabályozó együttműködési megállapodás alapján köteles gazdálkodási feladatait ellátni.

**Az átmeneti gazdálkodás szabályai**

**17.§.** A 2017. január 1-jétől a jelen rendelet hatályba lépéséig terjedő átmeneti időszakban a polgármester az Áht. 25.§. (3) bekezdése alapján intézkedett a bevételek beszedéséről és a kiadások teljesítéséről. Az átmeneti időszakban teljesített bevételek és kiadások az Áht. 25.§. (4) bekezdése szerint e rendeletbe és mellékleteibe beépültek, azokat tartalmazzák.

**18.§.** Az önkormányzat költségvetése mellékleteként jóváhagyja:

1. melléklet: Az önkormányzat címrendje

2/a. melléklet: Az önkormányzat költségvetési bevételei és kiadásai

2/b. melléklet: Az önkormányzati bevételei címek és kiemelt előirányzatok szerint

2/c. melléklet: Az önkormányzat költségvetési bevételei

2/d. melléklet: Az önkormányzat működési bevételei

3. melléklet: Az önkormányzat egyszerűsített bevétel-kiadás pénzügyi mérlege

4/. melléklet: Kiadások részletezése kiemelt előirányzatonként címrend szerinti

bontásban és a létszámkeret

5./a. melléklet Az önkormányzat bevételei és kiadásai

5/b. melléklet: Az önkormányzat szakfeladatonkénti kiadásai részletezve

6. melléklet: Az önkormányzat létszámkerete

7. melléklet: Az önkormányzat beruházási, felújítási előirányzata

8. melléklet: Az önkormányzati hivatal bevételei és kiadásai

8/a. melléklet: Az önkormányzati hivatal szakfeladatonkénti kiadásai

8/b. melléklet: Az önkormányzati hivatal kiadásai és létszámkerete

9. melléklet: Kacó Napközi Otthonos Óvoda és Konyha bevételei és kiadásai

9/a. melléklet: Kacó Napközi Otthonos Óvoda és Konyha szakfeladatonkénti kiadásai

9/b. melléklet: Kacó Napközi Otthonos Óvoda és Konyha kiadásai és létszámkerete

10. melléklet: Az önkormányzat közvetett támogatásai

11. melléklet: Az önkormányzati hitelfelvételi korlát számítása

12. melléklet: Az előirányzat felhasználási ütemterv

13. melléklet Likviditási ütemterv

14. melléklet Zsámbok község önkormányzat bevételei és kiadásai a költségvetési évet követő három évben

**Záró rendelkezések**

**19.§.** (1) Ez a rendelet a kihirdetését követő napon lép hatályba azzal, hogy rendelkezéseit 2017.január 1-től kell alkalmazni.

(2) A rendelet kihirdetéséről a jegyző gondoskodik.

Zsámbok, 2017. január 23.

|  |  |
| --- | --- |
| Holló Ilona  Polgármester | Nagyné dr. Szabó Judit  címzetes főjegyző |

Záradék:

Magyarország helyi önkormányzatairól szóló 2011. évi CLXXXIX. törvény 51. § (2) bek. alapján a rendelet 2017. január 27. napján kihirdetésre került.

|  |  |
| --- | --- |
|  | Nagyné dr. Szabó Judit  címzetes főjegyző |

1. Módosította az 5/2017.(VI.02.) önk.rendelet 1.§-a [↑](#footnote-ref-1)
2. Módosította a 6/2018.(IV.7.) Ör.1.§-a [↑](#footnote-ref-2)
3. Módosította a 6/2018.(IV.7.) Ör. 2.§-a [↑](#footnote-ref-3)
4. Módosította az 5/2017.(VI.2)Ör. 2.§-a. [↑](#footnote-ref-4)
5. Módosította az 5/2017.(VI.02.) Ör. 3.§-a [↑](#footnote-ref-5)
6. Módosította a 6/2018.(IV.7) Ör.3.§-a [↑](#footnote-ref-6)
7. Módosította az 5/2017.(VI.2) Ör. 4.§-a [↑](#footnote-ref-7)
8. Módosította a 6/2018.(IV.7.) Ör. 4.§-a [↑](#footnote-ref-8)